Projektų diskontuotų grynųjų pajamų skaičiavimo ir priežiūros metodikos 2 priedas „Informacija apie iš Europos Sąjungos struktūrinių fondų lėšų bendrai finansuojamų projektų gaunamas pajamas“

**Projektų DISKONTUOTŲ GRYNŲJŲ pajamų skaičiavimo ir priežiūros metodikos 2 priedO „Informacija apie iš Europos Sąjungos** **struktūrinių fondų lėšų bendrai finansuojamų projektų gaunamas pajamas“ pildymo instrukcija**

**I. BENDROSIOS NUOSTATOS**

1. Projektų diskontuotų grynųjų pajamų skaičiavimo ir priežiūros metodikos 1 priedo „Informacija apie iš Europos Sąjungos struktūrinių fondų lėšų bendrai finansuojamų projektų gaunamas pajamas“ (toliau – Metodikos priedas) pildymo instrukcija (toliau – instrukcija) nustato Metodikos priedo pildymo naudojant elektroninę formą taisykles. Metodikos priedo forma yra standartinis *Excel* formato darbinis dokumentas, pildomas naudojant *Microsoft Excel* programą.

2. Metodikos priedo forma parsisiunčiama iš Europos Sąjungos struktūrinės paramos svetainės (www.esinvesticijos.lt).

3. Šioje instrukcijoje pateikiami patarimai dėl atskirų Metodikos priedo formos punktų pildymo.

4. Metodikos priedo duomenys įrašomi vadovaujantis instrukcija jiems skirtuose laukuose, kurie nuspalvinti žaliai. Geltonai nuspalvintuose laukuose duomenys apskaičiuojami automatiškai.

**II.**  **METODIKOS PRIEDO PILDYMAS**

5. Pirmoji Priedo dalis pildoma:

|  |  |
| --- | --- |
| **Metodikos** **priedas teikiamas projekto pradžioje** | *Jei*  *Metodikos priedas pildomas projekto pradžioje – pasirinkamas „X“ iš galimo meniu. Priešingu atveju laukas paliekamas nepažymėtas.* |
| **Metodikos** **priedas teikiamas projekto pabaigoje** | *Jei Metodikos* *priedas pildomas projekto pabaigoje – pasirenkamas „X“ iš galimo meniu. Priešingu atveju laukas paliekamas nepažymėtas.* |

**I. BENDRI PROJEKTO DUOMENYS**

6. „Bendri projekto duomenys“ pildomi:

|  |  |
| --- | --- |
| Projekto pavadinimas | *Nurodomas projekto pavadinimas.* |
| Projekto investicijų ataskaitinis laikotarpis, metai | *Nurodomas projekto investicijų ataskaitinis laikotarpis metais. Projekto investicijų ataskaitinis laikotarpis pasirenkamas atsižvelgiant į Projektų diskontuotų grynųjų pajamų skaičiavimo ir priežiūros metodikos (toliau – Metodika) II skyriaus nuostatas.* |
| Projekto pradžios metai | *Nurodomi planuojami pirmieji projekto investicijų atlikimo metai.* |
| Diskonto norma, proc. | *Nurodoma diskonto norma. Diskonto norma pasirenkama atsižvelgiant į Metodikos II skyriaus nuostatas.* |
| Tinkamos finansuoti projekto išlaidos, Eur | *Šiame laukelyje pateikiama bendra tinkamų finansuoti projekto investicijų išlaidų suma (elektroninėje Metodikos* *priedo formoje apskaičiuojama automatiškai).* |

**II. Prognozuojami finansiniai srautai**

7. „Prognozuojami finansiniai srautai“ pildomi:

|  |  |  |  |  |  |
| --- | --- | --- | --- | --- | --- |
| **Nr.** |  | **Metai** | | | |
| **1** | **2** | **...** | **n** |
| **1.** | **Projekto investicijų išlaidos, Eur**  *Šiame laukelyje pateikiama bendra tinkamų finansuoti ir netinkamų finansuoti (išskyrus netinkamas finansuoti pridėtinės vertės mokesčio išlaidas) atitinkamų metų projekto investicijų išlaidų suma (elektroninėje Metodikos* *priedo formoje apskaičiuojama automatiškai). Į projekto investicijų išlaidų sumą taip pat neįskaitoma išlaidų suma, tenkanti projekto veikloms, kurioms yra taikomos valstybės pagalbos teikimo taisyklės, kaip apibrėžta Sutarties dėl Europos Sąjungos veikimo 107 straipsnyje, įskaitant „de minimis“ pagalbą.* |  |  |  |  |
| **1.1.** | **Tinkamos finansuoti projekto investicijų išlaidos, Eur**  *Šiame laukelyje įrašomos tinkamos finansuoti projekto investicijų išlaidos pamečiui. Laukeliuose įrašoma tik bendra tiems metams tenkanti tinkamų finansuoti projekto investicijų išlaidų suma, neskaidant jos pagal išlaidų kategorijas. Visas prognozuojamas vertes reikia nurodyti palyginamosiomis (pastoviomis), o ne einamosiomis kainomis (t. y. neatsižvelgiant į infliaciją). Jei teikiamas atnaujintas Metodikos* *priedas, šioje eilutėje įrašomos faktinės tinkamos finansuoti projekto investicijų išlaidos.* |  |  |  |  |
| **1.2.** | **Netinkamos finansuoti projekto investicijų išlaidos, Eur**  *Įrašomos bendros netinkamos finansuoti projekto investicijų išlaidos pamečiui. Laukeliuose įrašoma tik bendra tiems metams tenkanti netinkamų finansuoti projekto investicijų išlaidų suma, neskaidant jos pagal atskiras išlaidas. Visas prognozuojamas vertes reikia nurodyti palyginamosiomis (pastoviomis), o ne einamosiomis kainomis (t. y. neatsižvelgiant į infliaciją).*  *Jei teikiamas atnaujintas Metodikos* *priedas, šioje eilutėje įrašomos faktinės netinkamos finansuoti projekto investicijų išlaidos.* |  |  |  |  |
| **2.** | **Projekto veiklos išlaidos, Eur**  *Šiame laukelyje pateikiama bendra atitinkamų metų projekto veiklos išlaidų suma (elektroninėje Metodikos priedo formoje apskaičiuojama automatiškai).* *Kai pridėtinės vertės mokestis nėra tinkamos finansuoti išlaidos, į projekto veiklos išlaidas jis neįtraukiamas.* |  |  |  |  |
| **2.1.** | *Projekto veiklos išlaidos turi būti apskaičiuojamos vadovaujantis Metodikos II skyriaus nuostatomis. Pildant lentelę visų pirma išskiriamos projekto veiklos išlaidų kategorijos (tarp jų ir pakartotinės investicijos). Prie šių kategorijų vėliau priskiriami išlaidų dydžiai pamečiui pagal jų padarymo laiką iki ataskaitinio laikotarpio pabaigos. Visas prognozuojamas vertes reikia nurodyti palyginamosiomis (pastoviomis), o ne einamosiomis kainomis (t. y. neatsižvelgiant į infliaciją). Projekto veiklos išlaidų priskyrimo prie projekto pagrindimas pagal kiekvieną veiklos išlaidų kategoriją turi būti aprašytas Metodikos* *priedo 5 lentelėje „Pagrindinių skaičiavimo prielaidų pagrindimas“.*  *Jei teikiamas atnaujintas Metodikos* *priedas, šioje eilutėje įrašomos ir faktinės (jei taikoma) ir prognozuojamos projekto veiklos išlaidos.* |  |  |  |  |
| **2.2.** |  |  |  |  |  |
| **...** |  |  |  |  |  |
| **2.n** |  |  |  |  |  |
| **3.** | **Projekto veiklos pajamos, Eur**  *Šiame laukelyje pateikiama bendra atitinkamų metų projekto veiklos pajamų suma (elektroninėje Metodikos* *priedo formoje apskaičiuojama automatiškai). Kai pridėtinės vertės mokestis nėra tinkamos finansuoti išlaidos, į projekto veiklos išlaidas jis neįtraukiamas.* |  |  |  |  |
| **3.1.** | *Projekto veiklos pajamos turi būti apskaičiuojamos vadovaujantis Metodikos II skyriaus nuostatomis. Pildant lentelės 3 punktą visų pirma išskiriamos projekto pajamų kategorijos. Prie šių kategorijų vėliau priskiriamos pajamos pamečiui pagal jų gavimo laiką iki ataskaitinio laikotarpio pabaigos. Visas prognozuojamas vertes reikia nurodyti palyginamosiomis (pastoviomis), o ne einamosiomis kainomis (t. y. neatsižvelgiant į infliaciją). Projekto pajamų priskyrimo prie projekto pagrindimas pagal kiekvieną išlaidų kategoriją yra aprašomas Metodikos* *priedo 5 skyriuje „Pagrindinių skaičiavimo prielaidų pagrindimas“.*  *Jei teikiamas atnaujintas Metodikos* *priedas, šioje eilutėje įrašomos ir faktinės (jei taikoma) ir prognozuojamos projekto veiklos pajamos.* |  |  |  |  |
| **3.2.** |  |  |  |  |  |
| **...** |  |  |  |  |  |
| **3.n** |  |  |  |  |  |
| **4.** | **Grynosios projekto pajamos, Eur**  *Šiame laukelyje pateikiama bendra atitinkamų metų grynųjų projekto pajamų suma – t. y. projekto veiklos diskontuotų pajamų ir išlaidų skirtumas (elektroninėje Metodikos* *priedo formoje apskaičiuojama automatiškai).* |  |  |  |  |
| **5.** | **Turto likutinė vertė, Eur**  *Turto likutinė vertė apskaičiuojama vadovaujantis Metodikos  II skyriaus nuostatomis ir įrašoma į tam skirtą laukelį. Turto likutinė vertė nurodoma nekoreguojant jos dėl infliacijos. Likutinės vertės apskaičiavimo ir įvertinimo pagrindimas yra aprašomas Metodikos* *priedo 5 lentelėje „Pagrindinių skaičiavimo prielaidų pagrindimas“.* |  |  |  |  |

**III. finansinės analizės rezultatai**

8.„Finansinės analizės rezultatai“ pateikiama:

|  |  |
| --- | --- |
| Projekto investicijų dabartinė vertė, Eur | *Šiame laukelyje pateikiama bendrų projekto investicijų dabartinė vertė (elektroninėje Metodikos* *priedo formoje apskaičiuojama automatiškai).* |
| Dabartinė turto likutinė vertė, Eur | *Šiame laukelyje pateikiama dabartinė turto likutinė vertė (elektroninėje Metodikos* *priedo formoje apskaičiuojama automatiškai).* |
| Grynųjų projekto pajamų dabartinė vertė, Eur | *Šiame laukelyje pateikiama projekto grynųjų pajamų dabartinė vertė (elektroninėje Metodikos* *priedo formoje apskaičiuojama automatiškai).* |

**IV. Europos Komisijai tinkamos deklaruoti projekto išlaidos**

9.„Europos Komisijai tinkamos deklaruoti projekto išlaidos“ pateikiama:

|  |  |
| --- | --- |
| Europos Komisijai tinkamų deklaruoti projekto išlaidų dalis (trūkstamo finansavimo santykis) | *Šiame laukelyje pateikiama Europos Komisijai tinkamų deklaruoti projekto išlaidų dalis – t. y. trūkstamo finansavimo santykis (elektroninėje Metodikos* *priedo formoje apskaičiuojamas automatiškai). Plačiau apie Europos Komisijai tinkamų deklaruoti išlaidų dalį žiūrėkite Metodikos II skyriuje.* |
| Numatomos gauti grynosios pajamos, kuriomis mažinama Europos Komisijai tinkamų deklaruoti projekto išlaidų suma, Eur | *Šiame laukelyje pateikiama numatomų gauti grynųjų pajamų, kuriomis mažinamos Europos Komisijai tinkamos deklaruoti projekto išlaidos, suma (elektroninėje Metodikos* *priedo formoje apskaičiuojama automatiškai). Ji turi būti lygi paraiškos finansuoti iš Europos Sąjungos struktūrinių fondų lėšų bendrai finansuojamą projektą (toliau – paraiška) formos 11 lentelės 3.1 punkte nurodytai sumai. Ši tinkamų finansuoti projekto išlaidų suma turi būti finansuojama pareiškėjo ir (arba) partnerio lėšomis ir, atsižvelgiant į lėšų, kurias naudos pareiškėjas ir (arba) partneris šiai tinkamų finansuoti išlaidų sumai padengti, šaltinį, ne mažesnė suma turi būti nurodyta atitinkamame paraiškos formos 11 lentelės 2 punkto „Pareiškėjo ir partnerio (-ių) lėšos“ papunktyje.*  *Jei atliekant skaičiavimus suapvalinta Europos Komisijai tinkamų deklaruoti projekto išlaidų dalis (trūkstamo finansavimo santykis) yra lygi 1, o numatoma gauti grynųjų pajamų suma yra didesnė už 0, į šias pajamas turi būti atsižvelgiama nustatant Europos Komisijai tinkamų deklaruoti projekto išlaidų sumą ir didžiausią leistiną projektui skirti finansavimo lėšų sumą.* |
| Europos Komisijai tinkamų deklaruoti projekto išlaidų suma, Eur | *Šiame laukelyje pateikiama Europos Komisijai tinkamų deklaruoti projekto išlaidų suma (elektroninėje Metodikos* *priedo formoje apskaičiuojama automatiškai). Paraiškos formos 11 lentelės 1 punkte nurodyta suma negali būti didesnė už šiame laukelyje nurodytą sumą. Tuo atveju, jeigu į projektą yra įtrauktos veiklos, kurioms yra taikomos valstybės pagalbos teikimo taisyklės, paraiškos formos 11 lentelės 1 punkte nurodyta suma negali būti didesnė už šiame laukelyje gautos sumos ir veiklų, kurioms yra taikomos valstybės pagalbos teikimo taisyklės, išlaidų sumos bendrą sumą.* |

**V. Pagrindinių skaičiavimo prielaidų pagrindimas**

10.„Pagrindinių skaičiavimo prielaidų pagrindimas“ pildomas:

|  |  |
| --- | --- |
| Projekto investicijų ataskaitinis laikotarpis | Pasirinkto projekto investicijų ataskaitinio laikotarpio pagrindimas |
|  | *Pagrindžiamas pasirinktas projekto investicijų ataskaitinis laikotarpis.* |
| Diskonto norma | Pasirinktos diskonto normos pagrindimas |
|  | *Pagrindžiama pasirinkta diskonto norma.* |
| Projekto investicijų išlaidos | Projekto investicijų išlaidų apimties pagrindimas |
| *Tinkamos finansuoti projekto investicijų išlaidos* | *Pagrindžiamos projekto investicijų išlaidos. Pateikiami paaiškinimai, kuri dalis tinkamų finansuoti ir netinkamų finansuoti projekto išlaidų, nurodytų paraiškos formoje, yra įtraukiama į projekto investicijų išlaidas.* |
| *Netinkamos finansuoti projekto investicijų išlaidos* |
| Projekto veiklos išlaidos | Projekto veiklos išlaidų apimties ir priskyrimo prie projekto pagrindimas |
| *(2.1 išlaidos)* | *Pagrindžiamos projekto veiklos išlaidos. Pateikiami paaiškinimai, kaip projekto veiklos išlaidos buvo priskirtos prie projekto. Jeigu jau yra atlikta išsami projekto diskontuoto pinigų srauto analizė, galima pateikti nuorodas į atskirai pridedamas jau atliktos analizės išvadas.* |
| *(2.2 išlaidos)* |
| *...* |
| *(2.n išlaidos)* |
| Projekto veiklos pajamos | Projekto veiklos pajamų apimties ir priskyrimo prie projekto pagrindimas |
| *(3.1 pajamos)* | *Pagrindžiamos projekto veiklos pajamos. Projekto veiklos pajamos turi būti pagrindžiamos atsižvelgiant į pagrindinius projekto pajamų dydį lemiančius veiksnius: kainą (prekių ar paslaugų pardavimo kainą, tarifus, nuomos įkainius ir pan.) ir paklausą (prekių ar paslaugų pardavimo kiekį, vartotojų skaičių ir pan.). Pateikiami paaiškinimai kaip projekto veiklos pajamos buvo priskirtos prie projekto. Jeigu jau yra atlikta išsami projekto diskontuoto pinigų srauto analizė, galima pateikti nuorodas į atskirai pridedamas jau atliktos analizės išvadas.* |
| *(3.2 pajamos)* |
| *...* |
| *(3.n pajamos)* |
| Turto likutinė vertė | Turto likutinės vertės apskaičiavimo pagrindimas |
|  | *Pateikiami paaiškinimai, kokius metodus taikant ir kaip buvo apskaičiuota turto likutinė vertė. Jeigu jau yra atlikta išsami projekto diskontuoto pinigų srauto analizė, galima pateikti nuorodas į atskirai pridedamas jau atliktos analizės išvadas.* |

\_\_\_\_\_\_\_\_\_\_\_\_\_\_\_\_\_\_\_